《问晁伯宇疾二首 其二》
宋代·吕本中

取骥伏盐车，更欲絷其足。于物未有害，罚汝则已酷。

晁子江海士，老去自窘束。平生万卷书，岂止十年读。

随身几箱箧，一一手自录。初无解衣赠，未免操戈逐。

仲也抱瑚琏，幼亦好奇服。西堂老弘微，与子同轨躅。

过门有江谢，共语喧破屋。弃官吾已懒，覆种子未孰。

逢人强应接，遇事多诟辱。何时把锄头，得止季路宿。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。